**MINISTARSTVO FINANCIJA**

**ZAGREB, KATANČIĆEVA 5**

**MATIČNI BROJ: 03205991**

**OIB : 18683136487**

**RAZINA:12**

**RAZDJEL:025 MINISTARSTVO FINANCIJA**

**BILJEŠKE UZ KONSOLIDAIRANA FINANCIJSKA IZVIJEŠĆA MINISTARSTVA FINANCIJA – RAZDJEL 025 ZA 2017. GODINU**

U konsolidiranim financijskim izvještajima obuhvaćene su sljedeće glave u razdjelu 025 Ministarstvo financija:

* Glava 05 Ministarstvo financija, RKP 20157
* Glava 010 Carinska uprava, RKP 20165
* Glava 015 Porezna uprava, RKP 20181
* Glava 040 Agencija za reviziju sustava provedbe programa Europske unije, RKP 43732
* Glava 045 Fond za naknadu oduzete imovine, RKP 48082
* Glava 050 Odbori iz nadležnosti Ministarstva financija ( 49286 Odbor za standarde financijskog izvještavanja i 4924 Odbor za javni nadzor revizije)

**BILJEŠKE UZ BILANCU**

1. AOP 001 Imovina - Ukupna je imovina povećana pretežito zbog povećanja financijske imovine. Do promjene u financijskoj imovini prvenstveno je došlo zbog promjene stanja potraživanja od poreza i ispravka vrijednosti iznosa potraživanja za poreze pojedinačno iskazano u izvještajima Porezne uprave.
2. AOP 051 - Dugotrajna nefinancijska imovina u pripremi – odnosi se na radove sanacije poslovnih objekata koje koristi Carinska uprava a čije okončanje se planira u početkom 2018. Godine.
3. AOP 075 - Depoziti u tuzemnim kreditnim i ostalim financijskim institucijama predstavlja deponirana novčana sredstva temeljem Ugovora o kunskim namjenski oročenim depozitima u svrhu naknade za potpuno izvlaštenje po pojedinim graničnim prijelazima.

4. AOP 083 – primljene otplate zajmova tijekom 2017. godine predstavljaju otplate rata stambenih kredita za djelatnike bivše Financijske policije.

Tablica danih zajmova i primljenih otplata

|  |  |  |  |  |  |  |
| --- | --- | --- | --- | --- | --- | --- |
| Naziv pravne osobe | Stanje zajma 1.1. | Primljene otplate zajmova | Dani zajmovi u tekućoj godini | Stanje zajma 31.12. | Revalorizacija/tečajne razlike u tekućoj godini | Datum izdavanja dospijeća zajma |
| A1 Tuzemni  kratkoročni zajmovi |  |  |  |  |  |  |
| UKUPNO PD A1. |  |  |  |  |  |  |
| A2. Tuzemni dugoročni zajmovi | 63.721 | 4.855 |  | 58.866 |  |  |
| UKUPNO POD A2. | 63.721 | 4.855 |  | 58.866 |  |  |
| B1 Inozemni dugoročni zajmovi |  |  |  |  |  |  |
| UKUPNO POD B1. |  |  |  |  |  |  |
| B2. Inozemni dugoročni zajmovi |  |  |  |  |  |  |
| UKUPNO POD B2. |  |  |  |  |  |  |

1. AOP 141 - Potraživanja za poreze su manja za 6,9 % u odnosu na stanje 31. prosinca 2016.
2. AOP 142 - Potraživanja za doprinose manja su za 34.1% u odnosu na stanje 31. prosinca 2016.
3. AOP 152 – pretežitim se dijelom odnosi na potraživanja po otkupu nacionaliziranih i konfisciranih stanova u narednom razdoblju.
4. AOP 154 – potraživanja za prihode uplaćene u proračun predstavljaju potraživanja za uplaćene vlastite i namjenske prihode u državni proračun te prihode uplaćene od HZZ-a po osnovi doprinosa za mirovinsko osiguranje za osobe zaposlene na stručnom usavršavanju bez zasnivanja radnog odnosa.
5. AOP 156 - Ispravak vrijednosti potraživanja na kojem se knjiže sporno naplativi porezi i doprinosi manji su za 27.8 % u odnosu na 2016. Smanjivanjem ispravka vrijednosti ima za učinak povećanje potraživanja za poreze i doprinose iz razloga što ista više nisu sporna nego su naplativa. Tijekom 2017. Proveden je sistemski otpis potraživanja poreza i doprinosa sukladno izmjenama Općeg poreznog zakona. Potraživanja za koje je nastupila zastara prava na naplatu su otpisana i isknjižena iz evidencije poreznog knjigovodstva.
6. AOP 159 – rashodi budućih razdoblja su najvećim dijelom rashodi po izdanim obvezničkim udjelima Globalne obveznice Republike Hrvatske.
7. AOP 173 – Obveze za kazne, naknade šteta i kapitalne pomoći odnose se na obveze po izdanim obvezničkim udjelima Globalne obveznice republike Hrvatske za naknadu imovine oduzete za vrijeme jugoslavenske komunističke vladavine iz serije A. B, C, D i E
8. AOP 232 Višak prihoda i AOP 236 Manjak prihoda predstavlja ukupno ostvareni višak prihoda u iznosu 5.785.021 kuna a odnosi se na:

* Ostvareni manjak prihoda za Ministarstvo financija (uži dio) u iznosu 1.799.394 kuna
* Ostvareni manjak prihoda za Carinsku upravu u iznosu 5.856.181 kuna
* Ostvareni višak prihoda za Poreznu upravu u iznosu 13.973.141 kunu
* Ostvareni manjak prihoda za Agenciju za reviziju sustava provedbe programa Europske unije u iznosu 6.662 kune
* Ostvareni manjak prihoda za Fond za naknadu oduzete imovine u iznosu 525.508 kuna
* Ostvareni manjak prihoda Odbora za standarde financijskog izvještavanja u iznosu 375 kuna

14. AOP 246 i 245 - Izvanbilančni zapisi odnose se na:

* Ministarstvo financija (uži dio) – 19.263.029 kuna obuhvaća najvećim dijelom primljene bankovne garancije, zadužnice, garancije za dobro izvršenje posla i garancije za otklanjanje nedostataka u garantnom roku.
* Porezna uprava – 149.648.318 kuna a odnosi se na instrumente osiguranja plaćanja, sudski sporovi u tijeku te tuđe imovine na korištenju.
* Carinska uprava – 64.143.989 kuna a odnosi se na tuđu imovinu na korištenju te evidentirane jamčevine za uredno ispunjenje obveza
* Fond za naknadu oduzete imovine – 4.452.393 kuna a odnosi se na sudske sporove u tijeku

15. AOP 248 u direktnoj je vezi sa objašnjenjem za AOP 156

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. AOP 048 – kapitalna pomoć od inozemnih vlada u Carinskoj upravi odnosi se na kapitalnu pomoć (kamere i dalekozori) iz Sjedinjenih Američkih država.
2. AOP 050 – tekuće pomoći od međunarodnih organizacija odnosi se na povećanje prihoda pomoći iz inozemstva zbog povećanog izvršenja projekata financiranih od strane EU u iznosu 8.179.065 kuna u Poreznoj upravi
3. AOP 052 – tekuće pomoći od institucija i tijela EU i AOP 053 – kapitalne pomoći od institucija i tijela EU predstavljaju prihode po osnovi:

* Ministarstvo financija (uži dio)

- povrata putnih troškova delegata Ministarstva financija koji prisustvuju sastancima Vijeća EU i Europskog vijeća kao i refundacija troškova od strane europske komisije u iznosu 1.058.172 kune

- prihoda za projekt A321072 Razvoj financijske pismenosti u Republici Hrvatskoj (prijelazni instrument) u iznosu 1.316.630,17 kuna,

- prihoda za projekt A321073 Razvoja sustava unutarnjih kontrola i radne metodologije (prijelazni instrument) u iznosu 2.904.479,73 kune.

- prihoda za provođenje projekta K321071 Tehnička pomoć Operativnog programa Konkurentnost i kohezija 2014-2020. u iznosu 3.367.384,90 kuna

- prihoda za provođenje projekta K321070 Operativnog programa Učinkoviti ljudski potencijali 2014-2020-tehnička pomoć u iznosu 525.710,15 kuna

- prihoda za provođenje projekta A538074 Tehnička pomoć – Fond za azil, migracije i integracije u iznosu 69.118,22 kune

- prihoda za provođenje projekta A321078 Tehnička pomoć – Fond za unutarnju sigurnost, instrument za financijsku potporu u području vanjskih granica i viza u iznosu 83.284,40 kuna

- prihoda za provođenje projekta A538077 Tehnička pomoć – Fond za unutarnju sigurnost, instrument za financijsku potporu u području policijske suradnje, sprečavanje i suzbijanje kriminala i upravljanja krizama u iznosu 42.187,04 kune

- prihoda za provođenje projekta A321074 Tehnička pomoć iz Norveškog financijskog instrumenta i financijskog instrumenta europskog gospodarskog prostora u iznosu 13.134,60 kuna

- prihoda za provođenje projekta A321075 Operativni program za hranu i osnovnu materijalnu pomoć 2014-2020. u iznosu 144.814,91 kunu.

- prihoda za projekt K321077 Razvoj i jačanje informacijskog sustava Ureda za sprečavanje pranja novca u iznosu 4.973.951,07 kuna.

* Carinska uprava – prihodi od tekuće pomoći od institucija i tijela EU u iznosu 1.156.857 kuna
* Agencija za reviziju sustava provedbe programa Europske unije – prihodi od tekuće pomoći od institucija i tijela EU u iznosu 5.511.920 kuna i kapitalna pomoć u iznosu 36.440,12 kuna
* Porezna uprava – prihod od kapitalne pomoći od institucija i tijela EU u iznosu 1.249.618 kuna

1. AOP 058 - tekuće pomoći od izvanproračunskih korisnika odnosi se na prihod od HZZ-a za osobe na stručnom usavršavanju bez zasnivanja radnog odnosa i to za Ministarstvo financija u iznosu 32.114 kuna, Poreznu upravu u iznosu 797.786 kuna i Carinsku upravu u iznosu 496.702 kune.
2. AOP 153 – do povećanja plaća za prekovremeni rad došlo je zbog povećanog opsega posla sukladno potrebama službe.
3. AOP 126 – Prihodi od pruženih usluga odnose se na prihode u Carinskoj upravi a ostvareni su u manjem obimu pretežito zbog manjeg iznosa obračuna naknada za gospodarenje otpadnim vozilima temeljem Sporazuma o uređivanju međusobnih odnosa radi obavljanja poslova vezanih za naknadu za gospodarenje otpadnim vozilima sklopljenim s Fondom za zaštitu okoliša koji je u primjeni od 1. lipnja 2015.
4. AOP 173 – Službena, radna i zaštitna odjeća i obuća – smanjenje proizlazi pretežno zbog smanjene nabavke u carinskoj upravi. Naime, u 2015. započelo se sa postupcima nabave službene odore i obuće temeljem novog Pravilnika o odorama ovlaštenih carinskih službenika Carinske uprave te se sa nabavama u 2016 i 2017 nastavilo sukladno propisanim pravilima rokova periodične nabave pojedinih elemenata odore.
5. AOP 176 – povećanje na izdacima za tekuće i investicijsko održavanje u najvećem se dijelu odnosi na povećane rashode vezane za tekuće i investicijsko održavanje graničnih prijelaza.
6. AOP 189 – članarine su povećane uglavnom zbog povećanja od 173 % u pojedinačnom izvještaju Porezne uprave budući da se Porezna uprava pridružila novim međunarodnim udruženjima čime je preuzela obvezu plaćanja godišnjih članarina.
7. AOP 191 – troškovi sudskih postupaka odnose se na troškove u Poreznoj upravi u iznosu 1.057.688 i Fondu za naknadu oduzete imovine u iznosu 42.356 kuna.
8. AOP 270 – ugovorene kazne i ostale naknade šteta odnosi se na ukupno isplaćenu naknadu u novcu i obveznicama te isplatu naknade za oduzetu imovinu Katoličkoj crkvi u iznosu 140.241.491 kuna a odnosi se na isplate naknade u novcu u iznosu 7.427.791 kunu, isplata u obveznicama u iznosu 130.894.248 kuna i isplata naknade Katoličkoj crkvi u iznosu 1.919.452 kune.
9. AOP 344 – ulaganja u kupnju zemljišta odnosi se na ulaganja u vezi izgradnje graničnih prijelaza.
10. AOP 357 – odnosi se uglavnom na ulaganja u izgradnju graničnih prijelaza sukladno dinamici utvrđenoj u Akcijskom planu unapređenja stanja na graničnim prijelazima i ispunjavanja obveza iz 24. Poglavlja u vezi pristupanja RH z Europsku uniju a koja uključuje gradnju i rekonstrukciju na 40 graničnih prijelaza prema Bosni i Hercegovini, Srbiji i Crnoj Gori.
11. AOP 362 – povećanje se pretežito odnosi na nadogradnju mrežne i sigurnosne opreme, nadogradnju infrastrukture za backup okoline virtualnih radnih stanica te arhivskih regala u Carinskoj upravi.
12. AOP 365 – povećanje se uglavnom odnosi na kapitalnu pomoć nabavke kamera i dalekozora za Carinsku upravu
13. AOP 631 – AOP 635 odnosi se na:

|  |  |  |  |  |  |  |
| --- | --- | --- | --- | --- | --- | --- |
|  | Preneseni rezultat | | Ostvareni rezultat tekuće godine | | Višak raspoloživ u 2018 | Manjak za pokriće u 2018 |
|  | Višak | Manjak | Višak | Manjak |  |  |
| Ministarstvo financija |  | 3.959.836 | 2.160.442 |  |  | 1.799.394 |
| Carinska uprava |  | 7.459.537 | 1.603.356 |  |  | 5.856.181 |
| Porezna uprava |  | 3.243.218 | 17.216.359 |  | 13.973.141 |  |
| Agencija za reviziju sustava provedbe programa europske unije | 3.966 |  |  | 10.628 |  | 6.662 |
| Fond za naknadu oduzete imovine |  | 594.344 | 68.836 |  |  | 525.508 |
| Odbor za javni nadzor revizije | 0 | 0 | 0 | 0 | 0 | 0 |
| Odbor za standarde financijskog izvještavanja | 0 | 0 |  | 375 |  | 375 |
| **Ukupan rezultat za razdjel 025** |  | **15.252.969** | **21.037.990** |  | **5.785.021** |  |

Ostala smanjenja rashoda poslovanja i rashoda za nabavu nefinancijske imovine rezultat su racionalnog postupanja sa rashodima u poslovanju, dok je do povećanja došlo zbog dinamike izvršavanja poslova redovne djelatnosti.

**BILJEŠKE UZ PROMJENE U VRIJEDNOSTI I OBUJMU IMOVINE I OBVEZA**

1. AOP 16 – povećanje u vrijednosti financijske imovine po osnovi potraživanja za prihode poslovanja odnosi se na smanjenje ispravka vrijednosti potraživanja za sporno naplative poreze i doprinose u iznosu 5.314.089.581 kuna.
2. AOP 020 – smanjenje u obujmu imovine u iznosu 13.815 kuna odnosi se na rashodovanu imovinu s knjigovodstvenom vrijednošću
3. AOP 21 – smanjenje imovine predstavlja smanjenje po osnovi prijenosa opreme bez naknade i to za:

- prijenos osam kontejnera sa graničnih prijelaza temeljem zamolbe saborskog zastupnika Veljka Kajtazija za hitno zbrinjavanje ugroženih romskih obitelji u iznosu sadašnje vrijednosti 181.088,85 kuna.

- prijenos dvanaest kontejnera i devet klima uređaja sa graničnih prijelaza u Ministarstvo unutarnjih poslova u ukupnom iznosu sadašnje vrijednosti 357.650,41 kune

- prijenos jednog kontejnera, jednog klima uređaja te namještaja sa graničnih prijelaza u Ministarstvo unutarnjih poslova u ukupnom iznosu sadašnje vrijednosti od 33.193,20 kuna.

- prijenos sedam kontejnera, tri klima uređaja te namještaja u Ministarstvo unutarnjih poslova u ukupnom iznosu sadašnje vrijednosti 124.094,75 kuna.

**Ukupna vrijednost opreme prenesene bez naknade u Ministarstvo unutarnjih poslova iznosi 514.938,36 kuna.**

Sve navedene promjene provele su se temeljem odluka ministra financija.

U procesu konsolidacije eliminirana je unutargrupna transakcija prijenosa opreme bez naknade iz Ministarstva financija u Poreznu upravu u iznosu 1.183,33 kune.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

1. AOP 004 – Financijski i fiskalni poslovi – obuhvaćaju ukupne rashode i to: Ministarstvo financija 203.921.128 kn, Carinska uprava 534.894.800 kn, Porezna uprava 775.907.964 kn, Agencija za reviziju sustava provedbe programa Europske unije 14.976.217 kn, Fond za naknadu oduzete imovine 149.805.315 kn, Odbor za javni nadzor revizije 282.905 kn, Odbor za standarde financijskog izvještavanja 351.905 kn.
2. AOP 005 – Vanjski poslovi – odnosi se na rashode Carinske uprave (rashodi s osnova projekta Operativni program učinkoviti ljudski potencijali i donirane opreme iz SAD-a)
3. AOP 012 – Ostale opće usluge – odnose se na rashode Carinske uprave
4. AOP 107 – Religijske i druge službe zajednice – odnose se na rashode Fonda za naknadu oduzete imovine

**BILJEŠKE UZ IZVJEŠTAJ O OBVEZAMA**

AOP 090 –Nedospjele obveze za rashode poslovanja odnose se na Ministarstvo financija u iznosu 7.280.942 kune, Carinsku upravu 48.841.499 kuna, Poreznu upravu 4.445.227.058 kuna, Agencija za reviziju sustava provedbe programa EU 1.040.986 kuna i Odbor za standarde financijskog izvještavanja 626 kuna.

U procesu konsolidacije eliminirane su međusobne obveze proračunskih korisnika i to na AOP-u 003, 020 i 091. Sukladno tome izvršena je i korekcija pozicija na obrascu Bilanca.

**GLAVNI TAJNIK**

**Zvonko Šakić**